
Α Ν Α Κ Ο Ι Ν Ω Σ Η
Πρόσληψη προσωπικού ειδικότητας ΥΕ Υδρονομέων Άρδευσης με Σύμβαση Εργασίας Ιδιωτικού Δικαίου Ορισμένου Χρόνου χρονικής διάρκειας δύο (02) μηνών, για την κάλυψη εποχικών αναγκών του         Δήμου Λευκάδας, για το έτος 2023.

O ΔΗΜΑΡΧΟΣ ΛΕΥΚΑΔΑΣ

Έχοντας υπόψη:
1. Τις δ/ξεις του Ν. 3852/2010 (ΦΕΚ 87/Α΄/7.6.2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης
2. Τις δ/ξεις του άρθρου 20 του Ν. 2190/94 (ΦΕΚ 28Α’) «Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης», όπως έχει τροποποιηθεί και ισχύει με το άρθρο 36 του Ν.4765/2021 (ΦΕΚ 6 Α΄) «Εκσυγχρονισμός του συστήματος προσλήψεων στο Δημόσιο τομέα και ενίσχυση του Ανώτατου Συμβουλίου Επιλογής Προσωπικού».
3. Τις διατάξεις του άρθρου 206 του Ν.3584/2007 (ΦΕΚ 143Α/28-06-2007) «Κύρωση του Κώδικα Κατάστασης Δημοτικών και Κοινοτικών Υπαλλήλων», όπως ισχύει.
4. Τις δ/ξεις του Π.Δ. 85/22.
5. Τον Οργανισμό Εσωτερικής Υπηρεσίας του Δήμου Λευκάδας (ΦΕΚ 732/13-03-2012), όπως τροποποιήθηκε και ισχύει
6. Την υπ. αριθμ. 168/2023 (ΑΔΑ: ΨΛΤΚΩΛΙ-ΤΒΠ)  απόφαση του Δημοτικού Συμβουλίου του Δήμου Λευκάδας με θέμα: «Απόφαση Δ.Σ.  για έγκριση πρόσληψης  ΥΕ Εργατών υδρονομέων (πρώην ειδικότητας υδρονομέων άρδευσης)   με δίμηνη σύμβαση».
7. Το υπ. αριθμ. 67592/26.07.2023 (ΑΔΑ: 69ΒΔΟΡ1Φ-ΒΜ1) έγγραφο της Αποκεντρωμένης Διοίκησης Πελοποννήσου, Δυτικής Ελλάδας & Ιονίου με θέμα: «Έγκριση της υπ αρίθμ 168/2023 (ΑΔΑ: ΨΛΤΚΩΛΙ-ΤΒΠ)  απόφασης του Δημοτικού Συμβουλίου του Δήμου Λευκάδας».

Α ν α κ ο ι ν ώ ν ε ι

Την πρόσληψη τεσσάρων (04) ατόμων, κλάδου ΥΕ Εργατών Τεχνικών Εργασιών και ειδικότητας ΥΕ Εργατών Υδρονομέων  με σύμβαση εργασίας ιδιωτικού δικαίου ορισμένου χρόνου για χρονικό διάστημα δύο (02) μηνών, για την κάλυψη εποχικών αναγκών του Δήμου Λευκάδας, όσον αφορά στην άρδευση της αγροτικής γης και των καλλιεργειών της Δημοτικής Ενότητας Ελλομένου καθώς και της Δημοτικής Ενότητας Απολλωνίων.
Οι ανωτέρω θα τοποθετηθούν ως ακολούθως :
Δύο (2) υδρονομείς  στη Δημοτική Ενότητα Ελλομένου 
Δύο (2) υδρονομείς  στη Δημοτική Ενότητα Απολλωνίων
Για όλους τους κλάδους και ειδικότητες της κατηγορίας ΥΕ ως τυπικό προσόν διορισμού ή πρόσληψης ορίζεται απολυτήριος τίτλος υποχρεωτικής εκπαίδευσης (δηλαδή απολυτήριο τριταξίου γυμνασίου ή για υποψήφιους που έχουν αποφοιτήσει μέχρι και το 1980 απολυτήριο δημοτικού σχολείου) ή απολυτήριος τίτλος Γυμνασίου Σχολείου Δεύτερης Ευκαιρίας ή απολυτήριος τίτλος Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του ν. 2817/2000 ή πτυχίο Κατώτερης Τεχνικής Σχολής του Ν.Δ. 580/1970 ή πτυχίο Κατωτέρας Τεχνικής Σχολής Μαθητείας ΟΑΕΔ Β.Δ. 3/1952, Ν.Δ. 212/1969, ν. 4504/1966 ή άλλος ισότιμος των ανωτέρω τίτλος της αλλοδαπής.
ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ:
Οι υποψήφιοι μαζί με την αίτησή τους θα πρέπει να υποβάλλουν υποχρεωτικά τα εξής δικαιολογητικά:
1. Φωτοαντίγραφο των δύο όψεων της αστυνομικής τους ταυτότητας ή πιστοποιητικό γέννησης.
2. Απολυτήριο τίτλο σπουδών 
3. Υπεύθυνη Δήλωση του Ν. 1599/86, στην οποία να δηλώνουν ότι: «πληρώ τα γενικά προσόντα διορισμού που προβλέπονται για τους μόνιμους υπαλλήλους του πρώτου μέρους  του Ν. 3584/2007».
4. Υπεύθυνη Δήλωση του Ν. 1599/86, στην οποία να δηλώνουν ότι: «δεν έχω κώλυμα κατά το άρθρο 8 του υπαλληλικού κώδικα (δηλ. δεν έχω καταδικαστεί ή δεν είμαι υπόδικος για εγκληματική δράση ή δεν έχω στερηθεί τα πολιτικά μου δικαιώματα)».
5. Υπεύθυνη Δήλωση του Ν. 1599/86, στην οποία να δηλώνουν ότι: « έχω την υγεία και τη φυσική καταλληλότητα που μου επιτρέπει την εκτέλεση των καθηκόντων των ανωτέρω θέσεων». 

Οι υποψήφιοι πρέπει να είναι ηλικίας από 18 έως 67 ετών και κατ’ εξαίρεση, έως 70 ετών, όσοι έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα.

 
ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ
Οι ενδιαφερόμενοι καλούνται να υποβάλλουν αίτηση εντός προθεσμίας πέντε (05) ημερών, από τις  29 Ιουλίου 2023 έως και τις 02 Αυγούστου 2023, στα γραφεία της υπηρεσίας μας (Αντ. Τζεβελέκη & Υποσμ. Αθ. Κατωπόδη, 31 100 Λευκάδα), απευθύνοντας την στο Τμήμα Ανθρώπινου Δυναμικού, υπόψη κ. Φερεντίνου Βασιλικής ή κ. Βλάχου Νικολάου (τηλ επικοινωνίας 2645360613 & 2645360506).

Ανάρτηση ανακοίνωσης
Να αναρτηθεί στο πρόγραμμα «ΔΙΑΥΓΕΙΑ», στο δημοτικό κατάστημα της έδρας του Δήμου, στα καταστήματα των λοιπών δημοτικών ενοτήτων και στην ιστοσελίδα του Δήμου.

